Ek't net respek vir die mense in blou | Netwerk24
Ek't net respek vir die mense in blou
Deur Poot, Parow 12 Junie 2019 00:00
Ek is nou nie een van die miljoene wat volgens M. van den Berg (08.06) niks van ons polisiediens dink nie. As hy weet met watter remskoene aan die manne en vroue in blou probeer werk, sal hy meer simpatie hê.
As daar in 'n bendegeteisterde gebied net één vangwa per skof beskikbaar is, wat doen jy dan om by die soveelste misdaad­toneel uit te kom? Bestel 'n Uber?
As die bendelede lustig op mekaar – en op jóú – skiet, maar jy het geen koeëls vir jou pistool nie, want – oeps! – jou aanskaffingsafdeling het vergeet om te bestel, wat dan?
Aan die duisende mans en vroue wat elke dag ten spyte van alles getrou vir hul skofte aanmeld, sê ek net, soos Ali G: "Respect!"